gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl gl pt pt gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os computadores portátiles fan 40 anos
Venres, sexta feira, 30 de setembro de 2022
Xestionado por Vieiros e o Colexio de Xornalistas de Galicia
Froito da mente dun visionario
Están na idade madura. O primeiro en pensar neles foi Alan Kay quen debullou, en 1968, o concepto actual.
Redacción - 20:35 08/11/2008
Tags: Alan Kay computadores Dynabook portátiles
O primeiro esbozo do Dynabook, de Alan Kay
O Museo de Historia dos Computadores, situado en Mountain View (California, EUA, onde teñen as súas sedes, entre outras empresas multinacionais, Google, Red Hat, Mozilla Foundation/Mozilla Corporation ou AOL) celebrou esta semana o 40 aniversario do Dynabook, o primeiro esbozo dun computador portátil. Foi idea do informático estadounidense Alan Kay, a raíz dunha visita que este fixo a unha escola en 1968. Daquela, volveu para a casa coa idea de crear un computador do tamaño dun caderno, que tivese pantalla, teclado e unha interface gráfica, ademais dunha conexión á rede sen cables que naquela altura só empezaba a experimentar o exército dos EUA.
Porén, o Dynabook nunca se fixo, mais a pesar de non pasar dun deseño no papel, foi o embrión dos actuais portátiles. Naquela altura o maxín de Kay ía aínda máis lonxe, porque pensaba tamén nun computador con menos dun quilogramo de peso e moito máis sinxelo e intuitivo que os actuais portátiles. Os computadores de peto, coma o Asus eee, achéganse un bocado a esta idea, mais Kay -nunha entrevista publicada en Wired-, pensa que aínda fica moito por facer.
A idea de Kay achégase máis ao OLPC XO ou o Kindle, mais aínda considera que hai que renovar os estándares e pensar en innovacións que realmente axuden á xente a aprender.
O ideólogo dos portátiles
Ademais de idear a linguaxe de programación Smalltalk, e as fiestras das interfaces gráficas dos computadores, Kay foi un dos pais da programación de orientación obxectual, de onde saíron linguaxes como o Java.
Non é, pois, só un emprendedor ao uso, senón que pasa de visionario. Unha das súas frases máis famosas define o seu xeito de actuar: "O mellor xeito de predicir o futuro é inventalo".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O Kindle, sobre esta imaxe, e o OLPC XO, o ordenador para os nenos, sobre esta imaxe
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto